ระวัง! 2 หุ้น “บลูชิพ” เสี่ยงรูดหนัก XD วันนี้
ระวัง! 2 หุ้น “บลูชิพ” เสี่ยงรูดหนัก XD วันนี้
31 ส.ค. 2561

ผู้สื่อข่าวรายงานว่า ในวันนี้ (31ส.ค.) มีหุ้นที่จะขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) ทั้งหมด 2 หลักทรัพย์ดังนี้ บริษัท ผลิตไฟฟ้า จำกัด (มหาชน) หรือ EGCO บริษัทได้ประกาศจ่ายปันผลจากงวดดำเนินงานวันที่ 1 ม.ค.61 ถึงวันที่ 30 มิ.ย.61 เป็นเงินสดจำนวน 3.50 บาทต่อหุ้น และอัตราการจ่ายเงินปันผลพิเศษ 2.50 บาทต่อหุ้น รวมเป็น 6 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 31 ส.ค.2561 และกำหนดจ่ายเงินปันผลในวันที่ 14 ก.ย.2561
ส่วนบริษัท พีทีที โกลบอล เคมิคอล จำกัด (มหาชน) หรือ PTTGC บริษัทฯจ่ายเงินปันผลจากกำไรสะสมในอัตรา 1.75 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 31 ส.ค.2561 และกำหนดจ่ายเงินปันผลในวันที่ 18 กันยายน 2561
อนึ่ง การขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงตามจำนวนเงินที่จ่ายปันผล